tomron87/hebrew-wikipedia-sentences-corpus huggingface dataset:
הוא רשם הכנסות של מעל 250 מיליון דולר, לעומת תקציב של כ-40 מיליון דולר.
באתר Rotten Tomatoes זכה הסרט לציון של 93% בקרב כלל המבקרים, 96% בקרב המבקרים הבכירים ו-79% בקרב הקהל הרחב.
קלאודיה פיוג מUSA Today העניקה לסרט 3.5 כוכבים מתוך 4, שיבחה את צוות השחקנים וציינה שמדובר בסרט נועז, מרתק ומצחיק ביותר.
היא הוסיפה שהסרט מהנה ושופע אנרגיה בלתי מרוסנת שתגרום לצופה לרצות ולרקוד.
אן הורנדיי מהוושינגטון פוסט העניקה לסרט 3.5 כוכבים וציינה כי מדובר בסרט מהנה לצפייה בו הבמאי מכושף מהדמויות שיצר.
פרס אוסקר: הסרט היה מועמד לפרס אוסקר ב-10 קטגוריות אך לא זכה באף אחת מהן.
בין הפרסים להם היה מועמד: הסרט הטוב ביותר, הבמאי הטוב ביותר, התסריט המקורי, השחקן והשחקנית הראשיים והשחקן והשחקנית בתפקידים המשניים.
פרס גלובוס הזהב לסרט הטוב ביותר
פרס גלובוס הזהב לשחקנית הטובה ביותר - איימי אדמס
פרס גלובוס הזהב לשחקנית המשנה הטובה ביותר - ג'ניפר לורנס
פרס גילדת שחקני המסך לצוות השחקנים הטוב ביותר
פרס איגוד מבקרי הקולנוע האמריקאי:
השחקנית הטובה ביותר בסרט קומי - איימי אדמס
שחקנית המשנה הטובה ביותר - ג'ניפר לורנס
התסריט המקורי הטוב ביותר - אריק וורן סינגר, דייוויד או.
האיפור ועיצוב השיער הטוב ביותר
אחד מעשרת סרטי השנה של מכון הסרטים האמריקאי
פרס סטלייט של האקדמיה הבינלאומית לעיתונות:
העריכה הטובה ביותר - ג'יי קסידי, קריספין סטרת'רס ואלן באומגרטן
ידוע גם כמורפיאוס על שם אל החלומות במיתולוגיה היוונית וכאיש החול) הוא דמות בדיונית והפרוטגוניסט בסדרת הקומיקס סנדמן אשר יצאה תחת חותם ורטיגו של חברת DC קומיקס.
הדמות הופיעה לראשונה בחוברת The Sandman vol.
2, #1 מינואר 1989 ונוצרה על ידי הכותב ניל גיימן והמאיירים מייק דרינג'נברג וסם קית'.
חלום מדורג במקום ה-15 ברשימת 100 גיבורי הקומיקס הגדולים ביותר של אתר IGN.
חלום הוא השלישי מתוך שבעה אחים המכונים הנצחיים.
טום סטארידג' מגלם את חלום בסדרה סנדמן בהפקת נטפליקס המבוססת על סדרת הרומנים הגרפיים.
חלום הוא השלישי מבין שבעה אחים (לפי גילם: גורל, מוות, חלום, התאומים תשוקה ויאוש, חורבן והזיה) הנקראים הנצחיים ומהווים האנשה של המושגים אשר על שמם הם נקראים.
דמותו של חלום עצמו, מבוססת על מורפיאוס, אל החלומות במיתולוגיה היוונית, כמו גם על דמות הפולקלור איש החול, המביא חלומות טובים ורעים לכל בני האדם, על ידי פיזור חול על עיני הישנים, מכאן גם שמה של הסדרה: סאנדמן - איש החול.
חלום הוא התגלמות של רעיון מופשט וככזה הוא מוגדר כ"נצחי", הוא החל להתקיים כשהיישות הראשונה ביקום שהייתה מסוגלת לכך חלמה ויחדל מלהתקיים כאשר הישות החולמת האחרונה תסיים לחלום.
חלום נוטה לקחת לעצמו בנות זוג אנושיות, אך אלה לבסוף עוזבות אותו בגלל דפוסי ההתנהגות הרעילים שלו, הכוללים חוסר התחשבות וריכוז עצמי, והמלנכוליה שרודפת אותו.
בתחילת הסדרה נתפס חלום בידי בני אדם בטקס שנועד לכלוא את אחותו מוות, הוא מוחזק בשבי במשך 70 שנה ולאחר שמצליח להשתחרר הוא נוקם בשוביו ומתחיל בשיקום ממלכתו מהמשבר שאליו נקלעה בהיעדרו.
השינויים וההסתגלות אשר נכפים על חלום מחייבים אותו לרכך ולהתאים להווה את אופיו היהיר והאכזר אשר התגבש לאורך אינספור שנים ובכך למעשה, גם את ממלכת החלום כולה.
עלילותיו של חלום מתרחשות ברובן בהווה בממלכת החלום או בעולם הערות, אך ביניהן משולבים סיפורים ועלילות משנה אשר מתקיימים בעבר.
בכרך התשיעי בסדרה, "נוטות החסד" (Volume 9: The Kindly Ones), המאגד את חוברות מספר 57–69, מורפיאוס מת ואת מקומו כאדון החלומות תופס דניאל הול, בנו של הקטור הול.
לרוב מופיע חלום כגבר צנום וגבוה עם עור לבן, שיער שחור פרוע ועיניים נוצצות ככוכבים, כשהוא לבוש בחולצה או ברדס שחור.
בגלל היותו האנשת רעיון החלום, הוא מופיע באופנים שונים בפני אנשים מתרבויות שונות ומזמנים שונים, ולעיתים אף מופיע בצורת "חתול החלומות".
בכל צורותיו המאפיינים שנשמרים הם שיערו השחור והפרוע ועיניו הנוצצות.
עיצוב הדמות הושפע מדמותו של ניל גיימן עצמו בצעירותו, כמו גם מדמותם של סולן להקת הקיור, רוברט סמית' ורקדן הבלט פארוק רוזימטוב.
בעת עימות, נוהג חלום לחבוש קסדה הדומה למסכת גז העשויה מגולגולת ועמוד השדרה של אויב מובס.
חלום מתואר כיישות כמעט כל-יכולה, הן בממלכת החלום והן בעולם הערות.
הוא מסוגל להרוג ולהעניק חיי נצח, לשנות את צורתו כרצונו ובכוחו לעבור בין עולם הערות ועולם החלום ובין ממלכות אחיו הנצחיים.
הוא לא מתואר בתור אחת הישויות החזקות ביותר ביקום DC, למעשה דמויות אחרות (למשל לוציפר) מוצגות כחזקות ממנו עשרות מונים.
גבול כוחותיו והשימוש בהם נותר מעורפל במכוון, ומגבלותיו מוצגות לרוב כמגבלות הנובעות מהאופי הפגום שלו, וספציפית מחוסר ההתחשבות שלו, הריכוז העצמי, והמלנכוליה שדפוסי התנהגות אלו גורמות לה.
כך לדוגמה כשבת זוג עוברת להתגורר איתו בממלכת החלימה הוא מייצר עבורה אגף שלם בטירתו בהינף יד, אך כאשר היא עוזבת אותו הוא דורש מצוות הבניה של הממלכה לפרק אבן אבן את אותו אגף.
ממלכת החלום (או החלימה, The Dreaming) היא ממלכתו של חלום וגם חלק ממנו ופרי יצירתו.
היא משתנה תדיר כראות עיניו ומאכלסת יצורים שונים המשרתים את חלום ואף מתמרדים נגדו לעיתים ופועלים נגד רצונו.
חלום עצמו וחלק משוכני ממלכתו מסוגלים לעבור לעולם הערות ובחזרה.
חלק מיצורי החלימה מתוארים כגלגול של אנשים שחיו בעבר ואשר ניתנה להם האפשרות להמשיך להתקיים כחלומות.
חלימה בהקיץ היא ניתוק של האדם לזמן קצר מסביבתו המיידית, שבמהלכו הקשר של האדם עם המציאות מטושטש ומוחלף באופן חלקי על ידי פנטזיה חזותית או דמיון הנחווים בזמן העירות.
פנטזיה זו כוללת לרוב תחושות אושר, מחשבות נעימות, תקוות או שאיפות, שהאדם מדמיין שהן עומדות להתרחש.
ישנם סוגים רבים של חלומות בהקיץ, ואין הגדרה אחידה בקרב הפסיכולוגים, אך המאפיין המשותף לכל הצורות שלהם הוא ניתוק קל.
זאת משום שבשעת חלימה בהקיץ, אירועים תפיסתיים אינם רלוונטיים לחוט המחשבה שבו עוסקת מודעות האדם באותו הרגע.
הפסיכולוגיה הפרוידיאנית מפרשת חלומות בהקיץ כביטוי של הדחפים המודחקים, באופן דומה לאלה שנחשפים בחלומות הלילה.
כמו חלומות הלילה, גם החלומות בהקיץ הם דוגמה למילוי משאלות, המבוססות על חוויות ילדות ויכולות לעלות על פני השטח בזכות צנזורה רגועה.
הוא ציין כי בניגוד לחלומות הלילה, אשר לעיתים מבלבלים ואינם אחידים, נראה שיש תהליך של "תיקון משני" בפנטזיות שגורם להן להיות יותר צלולות.
המצב של חלימה בהקיץ הוא סוג של מצב ביניים בין העירות (הכוללת את היכולת לחשוב באופן רציונלי והגיוני) והשינה.
היחס בין החלומות בהקיץ לזיכרונות הילדות שמהם הם נובעים, דומה ליחס בין ארמונות הבארוק ברומא לחורבות העתיקות, למדרכות ולעמודים שסיפקו להם את החומר ממנו הם נבנו.
היבטים שליליים של חלומות בהקיץ באו לידי ביטוי במהלך ההיסטוריה, לאחר שהעבודה האנושית עברה מעבודת כפיים לפסי ייצור, שלא אפשרו מרחב ליצירתיות.
חלימה בהקיץ החלה להיות מקושרת לא רק לעצלות, אלא גם לסכנה.
בשנות ה-50 של המאה ה-20, חלק מהפסיכולוגים החינוכיים הזהירו את ההורים לא לתת לילדיהם לחלום בהקיץ, מחשש שהילדים עלולים להישאב לתוך "נוירוזה ואף פסיכוזה".
בשנות השישים המאוחרות, הפסיכולוגים הקוגניטיביים ג'רום ל.
זינגר מאוניברסיטת ייל וג'ון ס' אנטרובס מהסיטי קולג' של ניו יורק, יצרו שאלון חלום בהקיץ – "שאלון התהליכים הדמיוניים" (IPI), ששימש כדי לחקור חלומות בהקיץ.
הפסיכולוגים לאונרד גיאמברה וג'ורג' הובה השתמשו ב-IPI וגילו כי התמונות הדמיוניות של החולמים בהקיץ נבדלות ביניהן בשלוש דרכים: עד כמה בהירים ומהנים היו החלומות בהקיץ, עד כמה הם מלאי רגשי אשמה או פחד, ועד כמה "עמוק" אנשים נכנסו לתוך החלום בהקיץ.
במקביל, חוקרי הפסיכולוגיה ההומניסטית מצאו דוגמאות רבות לאנשים בעלי קריירה יצירתית או אמנותית, כגון מלחינים, סופרים ומפיקי סרטים, שפיתחו רעיונות חדשים באמצעות חלומות בהקיץ.
מחקרו של אריק קלינגר בשנות השמונים הראה כי רוב החלומות בהקיץ הם על אירועים רגילים ויומיומיים, והם עוזרים להזכיר לאדם את המשימות השגרתיות.
מחקרו של קלינגר הראה גם כי מעל 75% מהעובדים ב"עבודה משעממת", כמו מצילים ונהגי משאיות, משתמשים בחלומות בהקיץ כדי "להקל על השעמום" של המשימות השגרתיות שלהם.
קלינגר מצא כי פחות מ-5% מהחלומות בהקיץ של העובדים כוללים מחשבות מיניות מפורשות, וגם חלומות בהקיץ אלימים הם נדירים.
במחקר אחר נמצא כי תלמידי תיכון ישראלים שקיבלו ציון גבוה בשאלון החלומות בהקיץ IPI, היו יותר אמפתיים מאשר תלמידים שקיבלו ציון נמוך.
פסיכולוגים מסוימים, כגון ג'וזף א.
שור, משתמשים בדימויים הנפשיים שנוצרו במהלך החלימה בהקיץ של המטופלים שלהם, כדי להסיק תובנות על מצבם הנפשי וכדי לקבוע אבחנות.
מחקר אחר שפורסם ב-2009 הראה גם שהחלומות בהקיץ, בדומה לחלומות הלילה, הם זמן שבו המוח מייצב למידה.
חלומות בהקיץ יכולים גם לעזור לאנשים למיין את הבעיות שלהם ולהגיע להצלחה.
מחקר שבוצע עם דימות תהודה מגנטית תפקודי הראה כי אזורים במוח הקשורים לפתרון בעיות מורכבות מופעלים במהלך חלימה בהקיץ.
חלום נבוכדנצר, הוא סיפור תנ"כי המסופר בספר דניאל.
דניאל חנניה, מישאל ועזריה, היו ארבעה נערים יהודים שהוגלו בידי מלך הכשדים נבוכדנצר השני לבבל, בתקופת מלכותו של יהויקים.
ניתנו להם שמות חדשים, דניאל נקרא בלטשצאר, חנניה נקרא שדרך, מישאל נקרא מישך, ועזריה נקרא עבד נגו.
הם זוכים למיטב החינוך הבבלי, אולם שומרים על יהדותם מקפידים על הכשרות ומסרבים לעבוד עבודה זרה.
נבוכדנצר מתרשם מהם ונותן להם תפקידים בכירים בממלכה.
נבוכדנצר חלם חלום שמטריד את מנוחתו.
הוא קורא לחרטומי בבל, ומבקש מהם לפתור אותו.
הם מבקשים ממנו לספר להם מה החלום, אולם המלך כבר שכח אותו ומצווה עליהם לנחש אותו בעצמם.
החרטומים אינם מסוגלים לעשות זאת ונבוכדנצר פוקד להוציא אותם להורג.
דניאל מתפלל שיתגלה לו הפתרון והוא אכן חולם אותו בלילה.
הוא ניגש אל אריוך הממונה על ההוצאה להורג ומבקש ממנו להיכנס אל המלך.
נבוכדנצר מסכים לקבל אותו ומבקש לדעת מה חלם.
דניאל מתאר בדיוק את חלומו של נבוכדנצר.
בחלום הוא רואה פסל ענק, ראשו עשוי זהב, חזהו וזרועותיו כסף, בטנו וירכיו נחושת, שוקיו עשויים ברזל, וכפות רגליו חלקן חרס וחלקן ברזל.
והחנה לפתע מופיעה מאליה אבן ומרסקת את הפסל לרסיסים שאותם מעיפה הרוח.
נבוכדנצר הנדהם מכריז שאכן זה היה חלומו ומבקש לדעת את הפתרון.
דניאל מסביר לו שראש הזהב משול לממלכת בבל.
לפי אחדים מן הפרשנים הקלסיים, זרועות הכסף הן ממלכת פרס האחמנית שתהיה פחותה מבבל, בטן הנחושת משולה ליוון, שוקי הברזל משולים לממלכות ישמעאל, כפות הרגליים מרמזות על כך שחלקן יהיו חזקות וחלקן חלשות, והאבן מסמלת את מלכות האלוהים שתשלוט לנצח.
נבוכדנצר נדהם, כורע על ברכיו לפני דניאל ומכיר באמיתות דתו.
הוא נותן לדניאל מתנות וממנה אותו על כל החרטומים.
חלום הוא עניין פרטי הוא סיפור מדע בדיוני קצר מאת אייזק אסימוב.
הסיפור הופיע לראשונה בגיליון דצמבר 1955 של כתב העת The Magazine of Fantasy & Science Fiction.
הסיפור תורגם לעברית בשנת 1976 בספר גדול ורחב הוא העולם, ושוב בשנת 2009 בספר כתבי אייזק אסימוב כרך 1.
הכותרת המקורית של אסימוב לסיפור הייתה "מאה מיליון חלומות בו זמנית" ("A Hundred Million Dreams at Once"), אולם עורך העיתון אנטוני בוצ'ר שינה את הכותרת.
אסימוב אהב את הכותרת החדשה והשאיר אותה גם כשפורסם הסיפור בקבצים מאוחרים יותר.
ג'סי וייל הוא המייסד והבעלים של חלומות בע"מ, חברה המייצרת חלומות לשימוש פרטי, המאפשרים לאדם לחוות חלום שנוצר על ידי מישהו אחר.
בחלומות יכול לצפות כל אחד בביתו הפרטי על ידי ציוד אותו ניתן לרכוש או לשכור.
החלומות מיוצרים על ידי אנשים שהוכשרו לכך במיוחד, לעיתים קרובות מתבודדים חברתיים או תמהונים, כתוצאה מההכשרה האינטנסיבית אותה הם עוברים לאורך שנים.
לווייל מוצגת התפתחות חדשה - חלומות פורנוגרפיים - והוא מבקש מהממשלה לסייע לו במיגור התופעה.
בינתיים, הוא מראיין ילד בן עשר אשר הראה פוטנציאל להיות חולם, עיסוק משתלם אם יתברר שהוא מתאים ויעבור אימונים.
אחד מאנשי צוותו של וייל מספר לו כי חברה מתחרה פתחה רשת של "היכלי חלומות", בהם יכולים מספר אנשים לקלוט את אותו חלום בו זמנית.
אולם וייל אינו סבור שרעיון זה יעבוד, משום כשפי שווייל אומר, חלום הוא עניין פרטי.
"חלום מס' 32" (2000) הוא שמם של שני תצלומים מאת האמנית הישראלית דגנית ברסט.
"חלום מס 32A" ו-"חלום מס' 32B" הם שני תצלומי צבע שיצרה דגנית ברסט בין השנים 2000-1996, ושייכים לסדרה של עבודות שנקראה "החלומות".
על פי ברסט המניע ליצירת סדרה זו הייתה תגובה לפרידה מבת זוגה באותה עת, פרידה שהולידה משבר רגשי.
העבודה נעשתה בטכניקה של פוטומונטאז', על ידי הקרנת שישה פריימים מתוך תשליל אחד שהיה מצוי בארכיונה של האמנית.
ברסט קשרה את תהליך העבודה אל מושג "עיבוי" הפסיכואנליטי של זיגמונד פרויד, שנלקח מתוך מאמרו "על חלומות".
כל פריים הודפס בהדפסת צבע ידנית על אותו גיליון נייר צילום, כך שהתקבל דימוי היברידי.
במרכז שני התצלומים נמצא טורסו נשי וסביבו דימויים של ידיים ושל פטמות וחזה נשי.
הפרשנות האמנותית מצאה בעבודה הקבלה אל דמויותיהם של תומאס הקדוש מן הברית החדשה, המצביע על גופו של ישו ובוחן את ממשות גופו ועל גופו של ישו עצמו, שפצעי הסטיגמטה עשויים להיות מגולמים בכתמים ובפטמות שנוצרו כתוצאה משילוב הפריימים.
עותק של התצלום "חלום מס 32A" היה באוסף מכון שפילמן לצילום ואילו עותק של העבודה "חלום מס 32B" נמצא החל משנת 2002 באוסף מוזיאון ישראל.
העבודה הוצגה בתערוכה "החלומות" (2001) במוזיאון הרצליה לאמנות, בתערוכות "התגלות: דמותו של ישו בצילום" (2003) ו-"הוצאו מהקשרם: אמנות אברי הגוף" (2013) במוזיאון ישראל ובתערוכה הרטרוספקטיבית "דגנית ברסט: המזימה של הטבע: עבודות 2013-1973" (2013) במוזיאון תל אביב לאמנות.
חלום ליל קיץ הוא סרט קומדיה רומנטית ופנטזיה המבוסס על המחזה "חלום ליל קיץ" מאת ויליאם שייקספיר.
את הסרט ביים מייקל הופמן.
אנסמבל השחקנים כולל את קווין קליין בתפקיד בוטום, מישל פייפר ורופרט אוורט בתפקידי טיטניה ואוברון, סטנלי טוצ'י בדמות פאק, וקליסטה פלוקהארט, אנה פריל, כריסטיאן בייל ודומיניק וסט בתפקידי ארבעת הנאהבים.
העלילה מתרחשת במאה ה-19 במונטה אתנה שבממלכת איטליה.
הנאהבים הצעירים ליסנדר והרמיה אינם יכולים להינשא בשל איסור של אביה, אגאוס, שהבטיח לדמטריוס את ידה של בתו.
ליסנדר והרמיה מתכננים לברוח דרך היער כדי לברוח מהנישואים הכפויים.
דמטריוס עוקב אחריהם, אחרי שנודע לו על הבריחה מפי הלנה, צעירה המאוהבת בו נואשות.
ביער נודדים הארבעה לתוך עולם הפיות, הנשלט בידי אוברון וטיטניה, מלך ומלכת הפיות.
אוברון ומשרתו פאק גורמים למהומה בקרב האוהבים, כששיקוי קסמים גורם שגם ליסנדר וגם דמטריוס יתאהבו בהלנה, מה שגורם לשסע בין הארבעה שמסתיים בסצנה של היאבקות בבוץ.
באותו שיקוי אוברון מכשף גם את טיטניה.
בינתיים קבוצה של שחקנים חובבים מתכננת הצגה לכבוד נישואיו של הדוכס.
מנהיג החבורה ושאר השחקנים, כולל את האורג בוטום ופרנסיס פלוט יוצאים ליער לערוך חזרות להצגה.
פאק השובב הופך את בוטום לאדם עם ראש של חמור, שמתגלה בפני טיטניה המכושפת.
טיטניה מחזרת אחר בוטום ויחד ובלוויה הפיות היא לוקחת אותו לסוכתה.
אוברון אחרי שהתיגע ממעשיו מחזיר הכל לקדמותו, ומזווג את ליסנדר עם הרמיה ואת דמטרוס עם הלנה.
הוא מתפייס עם מלכתו טיטניה.
בחלק האחרון בוטום וחבורתו מציגים את המחזה שלהם המבוסס על הטרגדיה "פירמוס ותיסבי", בפני הדוכס תסאוס, כלתו היפוליטה ואנשי החצר.
ללא כוונה הם יוצרים קומדיה שהופכת לבסוף לטרגדיה.
קווין קליין – ניק בוטום
רוג'ר ריס – פיטר קווינס
סם רוקוול – פרנסיס פלוט
מקס רייט – רובין סטרבלינג
ביל אירווין – טום סנאוט
סטנלי טוצ'י – רובין גודפלו / פוק
"חלום ליל קיץ" צולם באתרים בלאציו ובטוסקנה, ובאולפני צ'ינצ'יטה שברומא.
מקום ההתרחשות הועבר מהעיר אתונה שביוון למונטה אתנה במחוז טוסקנה שבאיטליה, אבל הושארו כל האזכורים לעיר אתונה שמופיעים בטקסט.
בסרט נעשה שימוש במוזיקה של פליקס מנדלסון-ברתולדי להפקה הבימתית משנת 1843 (כולל "מארש החתונה" המפורסם).
עוד כולל הפסקול יצירות מאת ג'וזפה ורדי, גאטנו דוניצטי, וינצ'נצו בליני, ג'ואקינו רוסיני ופייטרו מסקאני.
באתר Rotten Tomatoes הוא קיבל ציון של 67%, ובאתר Metacritic ציון של 61, ולרוב ביקורות חיוביות.
המבקרים ציינו לשבח את הופעתם של קווין קליין וסטנלי טוצ'י.
חלום ליל קיץ הוא סרט אילם אמריקאי משנת 1909 בבימוים של צ'ארלס קנט וג'יי סטיוארט בלקטון, ובכיכובם של וולטר אקרמן וצ'ארלס צ'פמן.
זהו העיבוד הקולנועי הראשון למחזה באותו שם מאת ויליאם שייקספיר.
הסרט צולם בקיץ 1909 ויצא לאקרנים ב-25 בדצמבר אותה שנה.
דוכס אתונה מצווה על הרמיה (רוז טאפלי) לעזוב את ליסנדר (מוריס קוסטלו) ולהינשא לפי דרישת אביה לדמטריוס (וולטר אקרמן).
הנאהבים בורחים אל תוך היער, ועד מהרה הולכים אחריהם גם דמטריוס והלנה (ג'וליה סוויין גורדון).
בינתיים, בעלי המלאכה בעיר עורכים חזרות על מחזה לכבוד נישואיהם של הדוכס והיפוליטה.
בחזרה ליער טיטניה, מלכת הפיות (פלורנס טרנר) רבה עם פנלופי שמתנקמת בה על ידי כך שהיא שולחת את פאק (גלדיס יוליט) להביא פרח קסום, שיגרום ל"קורבן" הישן להתאהב באדם הראשון שהוא רואה עם יקיצתו.
בהמשך ליסנדר ודמטריוס מתאהבים בנערה הלא מתאימה, וטיטניה מתאהבת בבוטום, מנהיג בעלי המלאכה, שפאק כישף אותו והפך את ראשו לראש של חמור.
כשפלופי מגלה מה עולל פאק, היא מסירה את הכשפים, והחתונה של הדוכס עם היפוליטה נמשכת כמתוכנן.
ג'וליה סוויין גורדון – הלנה
אליטה פרוקטור אוטיס – היפוליטה
ויליאם שיאה – בעל מלאכה
חלום ליל קיץ הוא סרט טלוויזיה בריטי משנת 2016 המבוסס על המחזה "חלום ליל קיץ" מאת ויליאם שייקספיר.
את התסריט כתב ראסל טי דייוויס, ביים דייוויד קר והפיק ניקי וילסון.
בסרט מככבים מקסין פיק בתפקיד טיטניה, מאט לוקאס בתפקיד בוטום, ג'ון האנה בתפקיד תזאוס ונונסו אנוזי בדמות אוברון.
הסרט שודר לראשונה ב-30 במאי 2016 בערוץ BBC One.
איליין פייג' – מיסטרס קווינס
חלום בתכלת־שחור הוא ספר פרוזה מאת יפתח ספקטור, תת-אלוף בדימוס בצה"ל, ששירת כטייס קרב והיה אלוף הפלות שלזכותו הפלת 12 מטוסי אויב ונחשב על ידי רבים לאחד מטייסי הקרב הטובים ששירתו אי פעם בחיל האוויר הישראלי.
הרומן מבוסס על חוויותיו כמפקד טייסת מטוסי "פנטום", טייסת אבירי הזנב הכתום במלחמת יום הכיפורים, ובכלל זה במהלך מבצע תגר, מבצע דוגמן 5, והפצצת המטכ"ל הסורי בדמשק.
גיבור הספר, בן דמותו של ספקטור, הוא שאול טולדאנו, מפקד טייסת מטוסי פנטום, הנדרש לפקד עליה במהלך מלחמת יום הכיפורים.
טולדאנו נדרש להתמודד, לפקד ולהוביל את הטייסת בתוך המפולת הקשה שאליה נקלעה.
ההלם שחוו טולדאנו ואנשיו בפרוץ המלחמה, כמו גם הבלבול העמוק שבו היה שרוי הפיקוד הבכיר של חיל האוויר.
בשנים שקדמו למלחמה, על בסיס ההצלחה הגדולה במלחמת ששת הימים, תכנן החיל תוכנית מורכבת, הפעם כדי להתמודד עם אתגר מערך ההגנה האווירית היעיל שרכשו סוריה ומצרים.
הטייסות אומנו כדי שיוכלו לפעול בתיאום מושלם בין מאות מטוסים וגובשה תפיסה מבצעית מקיפה.
במלחמה התברר שהתפיסה המבצעית אינה מתאימה, וטולדאנו, כמו מפקדי טייסות נוספים, נדרש לאלתר.
אחד האירועים המרכזיים בספר הוא משימה שמוטלת על הטייסת של טולדאנו ועל הטייסת שבפיקוד אפי בן־דוד, לתקוף את בניין המפקדה הסורית, בלב העיר דמשק.
הטייסת של טולדאנו לא ביצעה את המשימה, משום שהם לא הצליחו לאתר נתיב בינות העננים לעבר דמשק.
בעודם טסים חזרה שמע טולדאנו בקשר כי הטייסת של בן־דוד הצליחה ותקפה את היעד.
בשנת 1992 זכה הספר בפרס יצחק שדה לספרות צבאית.
חלום של כל גבר הוא סינגל של הראפר הישראלי סאבלימינל, בשיתוף עם הזמר הישראלי גלעד ויטל, אשר יצא לאור ב-2 בפברואר 2015, כסינגל הראשון מתוך אלבום האולפן הרביעי של סאבלימינל, "צבע לחיים".
את השיר הוציא סאבלימינל לאחר הפסקה מתוקשרת מהוצאה לאור של מוזיקה.
השיר נכתב והולחן על ידי סאבלימינל עצמו, וגם הופק על ידיו בשיתוף אייל מזיג.
לדברי סאבלימינל, השיר נכתב בהשראת אשתו והוא מתאר אותה.
לשיר שתי גרסאות נוספות: גרסה אקוסטית אשר יצאה כסינגל, וגרסה מזרחית בשיתוף הזמר שימי מזרחי שנכללה באלבום "צבע לחיים".
השיר זכה להצלחה רבה בצאתו והגיע בשיאו למקום הראשון במצעד ההשמעות ברדיו של חברת מדיה פורסט, ולמקום השלישי במצעד השבועי של תחנת הרדיו רשת ג'.
כמו כן, השיר היה למושמע ביותר בתחנות הרדיו על פי נתוני חברת מדיה פורסט ואף זכה בפרס "הקליפ הישראלי המשודר ביותר בערוץ MTV" בטקס "Media Music Awards" של שנת 2015 שערכה החברה.
לפי נתוני אקו"ם, הגיע השיר למקום ה-11 במצעד השירים המושמעים ביותר ברדיו.
במצעד הפזמונים העברי השנתי זכה השיר להצלחה, והגיע למקום ה-11 במצעד השנתי של גלגלצ וה-38 במצעד השנתי של רשת ג'.
בן שלו מהארץ העניק לשיר ביקורת שלילית: "הדבר המדהים ב'חלום של כל גבר', השיר החדש של סאב, הוא שאין בו שום עדות מפורשת לכך שזאת פרודיה עצמית.
וזאת חייבת להיות פרודיה, כי לא ייתכן שמישהו יוציא שיר כזה, עם קליפ כזה, ויתכוון לכך ברצינות.
גיבוב כזה של שוביניזם, אהבה עצמית, לאומנות, קיטש, מיליטריזם וקלישאות היפ־הופ יכול להיות אך ורק קומדיה נשכנית.
ריספקט לסאבלימינל על הנכונות שלו לצחוק על עצמו, וריספקט לרמטכ"ל על הבחירה האמיצה לתעתע במאזין, לסרב להאכיל אותו בכפית הפרודיה, ולהסתכן בכך שמאזינים פחות מתוחכמים, ששומעים רק את הטקסט ולא את הסאב, יחשבו שהוא לגמרי רציני בשיר הזה".
אסף נבו מישראל היום העניק ביקורת לאלבום "צבע לחיים", ותיאר את השיר כ"שיר רומנטי שמתפרץ להמנון היפ־רוק גדול וכובש".
במסגרת הסדרה "Oboy" ביצע סאבלימינל את השיר יחד עם משתתפי הסדרה.
חלום מרדכי הוא סיפור המתאר חלום שחלם מרדכי היהודי בשנה השנייה למלכות אחשוורוש.
הסיפור הוא אחד מהתוספות המאוחרות המופיעות לראשונה בנוסח תרגום השבעים היווני של מגילת אסתר.
על פי התוספת למגילת אסתר החלום מהווה הקדמה למגילה, הוא התרחש שנה לפני תחילת הסיפור שבמגילה המקראית, בשנה השנייה להמלכתו של אחשוורוש ומצורפת לו גם פרשת קשר הסריסים בגתן ותרש שסוכלה על ידי מרדכי.
לפי הסיפור מרדכי היהודי חולם חלום ובו קיים מאבק בין שני תנינים שבעקבותיו נאספו כל העמים להילחם ב"גוי קטן".
לפי סוף החלום העם ניצל בדרך כלשהי בזכות מעיין מים שנהפך לנהר גדול שהפך את העם הקטן למשפיע יותר, את החלום לא גילה מרדכי לאיש.
פתרון החלום מופיע בתרגום השבעים בסוף מגילת אסתר, ובו נאמר כי שני התנינים הם מרדכי והמן האגגי, ואסתר היא המעיין שהושיע את העם.
נוסח החלום על פי תרגום השבעים
נוסח פתרון החלום על פי תרגום השבעים
ד) ויהי מקץ ימים ויאמר מרדכי על יד האל נעשו אלה הדברים:
ה') וזוכר אני מהחלום אשר חלמתי המורה על זה ושאינו דבר בטל:
ו) המעין היה לנהר גדול ממים רבים היא אסתר אשר לקחה המלך לאשה:
ז') ושני התנינים אני והמן:
ח') ועמים רבים הנאספים הם אשר החזיקו עם הארץ להשכיח שם מהיהודים:
ט') ועם הישרים הוא ישראל והאור והשמש אשר זרח היה האורה אשר זרח ליהודים כי ה' הושיעם מכל צרה ועשה אותות ומופתים לעיני העמים:
י') וצוה שיהיו שני גורלות האחד מעם האל והאחד מכל הגוים:
י"א) ויהיו נבדלים עד בוא יום הנועד מאת ה' על העמים:
י"ב) וה' זכר עמו ורחם על נחלתו:
י"ג) ולכן יהיו נשמרים אלו שני הימים יום ארבעה עשר ויום חמשה עשר בכל מיני ששון ושמחה וכל העם להיות נאסף בחברה אחת לשמוח בם וכן יימשך בכל שנה ובכל הדורות עם ישראל:
סיפור החלום נכנס בווריאציות שונות לדברי חז"ל ובהם למדרש אסתר רבה בפרשה ב'.
גם בספר יוסיפון מופיע סיפור החלום, בו זיכרון החלום מתלווה לידיעתו של מרדכי לגבי מזימתו של המן האגגי ומובא לידיעת אסתר.
בוולגטה החלום מופיע כנספח בסוף מגילת אסתר.
המטרה להוספת הסיפור יכולה להיות הענקת משמעות דתית-מטאפיזית לאירועי המגילה, שבנוסח המסורה אינה נזכרת.
"חלום עקבותיך" הוא אלבום האולפן החמישי והאחרון של הזמר הישראלי קובי אוז.
את האלבום הוציאה לאור בשנת 2015, ארבע שנים לאחר הוצאתו של "מזמורים נוספים", חברת התקליטים עננה.
הוא פורסם בפורמט תקליטור בלבד בקטלוג .
"חלום כחול" הוא שיר בביצוע הזמר והמוזיקאי הישראלי רמי פורטיס.
השיר יצא לאור באוגוסט 1989 כסינגל שלא מתוך אלבום אולפן.
כעבור כמה חודשים נכלל השיר באלבום האולפן "", המשותף לצמד פורטיס וברי סחרוף, שהוציאו את האלבום במותג "פורטיסחרוף" (או "סחרופורטיס").
הגרסה שיצאה באלבום זהה לגרסת הרדיו, אך היא הופשטה מהליווי ולוותה בקלידים בלבד.
פורטיס כתב את השיר, והלחין אותו במשותף עם סחרוף.
אריק דור דווידוביץ' ביים את הווידאו קליפ לשיר.
בריאיון ליואב קוטנר סיפר דווידוביץ' שכלל לא תוכנן להוציא לאור קליפ.
כשהתבקש לעשות זאת, הוא ערך קטעים משש הופעות של פורטיס שצילם במצלמת וידאו ביתית, ומסרטים שצילם ברחובות תל אביב, והרכיב אותם לקליפ.
תומר קריב מרדיו הקצה כתב על גרסת האלבום "?1900" שהיא .
יוסי חרסונסקי מנה את השיר בין שירי פורטיס וסחרוף .
גבע קרא עוז מ־ynet כתב על השיר: .
אורי מינץ ממעריב אונליין תיאר את השיר כאחד מ"להיטי הרוק האדירים" של הצמד פורטיסחרוף.
באתר "קולומבוס" תיארו את השיר כאחת מהבחירות המעולות של אלבום האוסף "נענע אוספ מספר אחת", שהיה האלבום הראשון שבו נכלל השיר לראשונה (בגרסת הרדיו).
עוד כתבו שם שהשיר עסק בסקס "לא ברמיזה או בקריצה", אלא בשיר שכוון למיינסטרים ו"האמין ביכולת של עצמו להיכנס לרדיו".
הערה: ההצלחה במצעדים שמפורטת כאן נוגעת רק לסינגל הרדיו שהוציא לאור פורטיס לבדו.
"חלום כחול" הוצג ב"פינה לשיפוטכם" כמועמד למצעד הפזמונים השבועי של רשת ג' ב־15 באוגוסט 1989, זכה להצלחה גדולה וצעד 14 שבועות, עד 28 בנובמבר 1989 – שלושה מהם בראש המצעד (החל מ־3 באוקטובר).
במצעד הפזמונים העברי השנתי (תש"ן) של התחנה השיר דורג במקום ה־19.
רמי פורטיס – זמרה, גיטרות
ברי סחרוף – גיטרות, קלידים
גיל סמטנה – בס, זִמרת רקע
ז'אן ז'אק גולדברג – תופים
אורי ברק – הקלטה ובישול באולפני די.בי ביוני 1989.
"חלום ברזילאי" הוא אלבום האולפן העשרים של הזמרת הישראלית אילנית.
מבחינת אילנית, זוהי מעין מחווה לאלבומה ה-12 מ-1976, תקליט מס' 20 במקצב ברזילאי ובשירים נבחרים, שהניב מספר להיטים, דוגמת "ארץ", "אל תשמעי לקול ליבך", "האוניות חזרו", "ילד בקרקס", "שיר של יום חולין", "אדם רחוק", "עפרוני" ו"דניאל".
בעצם, פרט לשתי המחרוזות המצורפות אליו, תקליט מס' 20 במקצב ברזילאי ובשירים נבחרים נחשב לאלבום המצליח ביותר של הזמרת.
כמו באלבום הקודם, "בוא נתחיל מבראשית", הרצועות נחלו כישלון מבחינה מסחרית, ופרט לאחת הן לא הצליחו להיכנס למצעדי הפזמונים השבועיים בישראל.
חלום אמריקאי היא סדרת טלוויזיה אמריקאית ששודרה ברשת NBC במשך שלוש עונות ו-61 פרקים, מ-29 בספטמבר 2002 ועד 30 במרץ 2005. הסדרה מספרת את סיפורה של משפחת פריור מפילדלפיה באמצע שנות ה-60, עם קווי עלילה רבים סביב המתבגרת מג פריור (בריטני סנואו), שרוקדת בתוכנית הטלוויזיה של דיק קלארק.
המופע כלל לעיתים קרובות מוזיקאים עכשוויים שהופיעו כמוזיקאים פופולריים של שנות ה-60. העונה הראשונה מתרחשת ב-1963–1964, העונה השנייה ב-1964–1965 ועונה שלישית ב-1965–1966.
הסדרה נוצרה על ידי ג'ונתן פרינס ופותחה על ידי ג'וש גולדשטיין ופרינס; האחרון היה גם אחד מהמפיקים בפועל בשיתוף עם דיק קלארק.
היא שודרה לראשונה ב-29 בספטמבר 2002.
שיר הנושא "Generation" נכתב ובוצע על ידי אמרסון הארט, סולן להקת טוניק.
השיר זיכה את הארט בפרס ASCAP לשיר הנושא הטוב ביותר של סדרת טלוויזיה בשנת 2003. התוכנית הייתה הזוכה ב-2003 TV Land Awards "Future Classic".
בשנת 1963 בפילדלפיה, בני הזוג פריור הם משפחה אירית אמריקאית קתולית מלוכדת.
האבא, ג'ון "ג'ק" פריור (טום וריקה) יוצא מלחמת העולם השנייה הוא הבעלים של חנות טלוויזיה ורדיו.
לו ולאשתו עקרת הבית הלן (גייל אוגריידי) יש ארבעה ילדים: ג'ון "ג'יי ג'יי" פריור ג'וניור (ויל אסטס) בשנה האחרונה בתיכון, שחקן פוטבול, האחיות הצעירות מג פריור (בריטני סנואו) ופטי (שרה ראמוס) והאח הצעיר ויל (איתן דאמפף) אשר צולע כיוון שחלה בפוליו.
ג'ק מעסיק את הנרי ווקר (ג'ונתן אדמס), שבנו סם (ארלן אקסרפטה) הוא בין התלמידים האפרו-אמריקאים הבודדים בבית הספר התיכון המזרח קתולי.
מג וחברתה הטובה, רוקסן (ונסה לנגיס), עוברות את האודישן של התוכנית American Bandstand של דיק קלארק, שמצולמת בעיר, בעוד ג'יי ג'יי מקווה לזכות במלגת פוטבול ולשחק עבור נוטרדאם פייטיניג אייריש.
הסדרה מתארת אירועים היסטוריים, כמו רצח ג'ון קנדי, התפרעויות בין גזעיות בפילדלפיה ב-1964, ומעורבות אמריקאית במלחמת וייטנאם והתנגדות למלחמת וייטנאם.
בריטני סנואו בתור מרגרט "מג" פריור: גיבורת התוכנית.
בזמנה הפנוי, היא רוקדת בתוכנית של דיק קלארק.
טום וריקה בתפקיד ג'ון ג'יי "ג'ק" פריור: אב המשפחה.
הוא הבעלים של חנות הטלוויזיה והרדיו של פריור.
מאוחר יותר ייצג את המחוז שלו במועצת העיר פילדלפיה.
גייל אוגריידי בתפקיד הלן פריור: אשתו של ג'ק.
עקרת בית שמנסה לחזור לקולג' ואחר כך עובדת בסוכנות נסיעות.
ויל אסטס בתור ג'ון ג'יי "ג'יי ג'יי" פריור ג'וניור: הילד הבכור של משפחת פריור.
לאחר סיום התיכון הוא מתגייס לחיל הנחתים של ארצות הברית ונלחם במלחמת וייטנאם.
שרה ראמוס בתור פטרישיה "פאטי" פריור: אחותה הצעירה של מג.
מאוד חכמה ומתנהגת בבגרות, מנצחת בתחרויות איות.
איתן דאמפף בתפקיד וויליאם "ויל" פריור: הילד הצעיר ביותר של פריור שרגלו נכה בעקבות מחלת פוליו, המהווה מקור לרגשות אשמה עבור הוריו שכן סירבו לאפשר לו לקבל את החיסון של סאלק.
בעונה השנייה של התוכנית, רגלו תוקנה בעקבות ניתוח.
ג'ונתן אדמס בתפקיד הנרי ווקר: עובד אפרו אמריקאי בחנות של ג'ק שלימים הפך לשותף בחנות, שעומד גם בראש משפחה.
ארלן אסקרפטה בתור סמואל "סם" ווקר: בנו של הנרי וחברה הטוב של מג שהופך לעניין רומנטי בעונה 3.
ונסה לנגיס בתור רוקסן בוג'רסקי: החברה הכי טובה של מג שיש לה כישרון להסתבך בצרות.
היא רוקדת בתוכנית עם מג.
רייצ'ל בוסטון בתור אליזבת "בת" מייסון-פריור: חברתו של ג'יי ג'יי, איתה הוא מתחתן בעונה השלישית לאחר שחזר מווייטנאם.
יש להם בן תינוק "טריפ".
מתיו ג'ון ארמסטרונג בתור פיט פריור: אחיו הצעיר של ג'ק, קצין במשטרת פילדלפיה.
הוא מוקצה למחוז אווניו קולומביה בצפון פילדלפיה, מתחם הכולל את ביתם של ווקרס ואת החנות השנייה של הפריורס.
כמעט מתחתן בעונה השנייה עם ננסי (חברה לעבודה וחברה של הלן), אבל מבטל את החתונה ברגע האחרון.
כריסטופר קאזינס בתפקיד תיאודור "טד" פריור: אחיהם הגדול של ג'ק ופיט, איש עסקים מצליח שיש לו מערכת יחסים מתוחה ומרוחקת משאר בני המשפחה.
הוא נראה רק בכמה פרקים, ומת בתאונת דרכים בסוף העונה השלישית.
נטלי מרסטון בתור מליסה פריור: בתו בת ה-18 של טד, אחייניתם של ג'ק ופיט.
היא נכנסה למכללת ואסר בסתיו 1966.
ג'ון ג'יי "טריפ" פריור השלישי: בנם של ג'יי ג'יי ובת', נולד בנובמבר 1965 במהלך העונה השלישית.
עדינה פורטר בתור גוון ווקר: אשתו של הנרי ועוזרת בית, שמתה בעונה 2 מסרטן.
אאיסה פולק בתור אנג'לה ווקר: בתם של הנרי וגוון, בערך בגילה של פאטי.
קית' רובינסון בתור נתן ווקר: אחיינו הבוטה של הנרי.
בילה זמן מה בכלא; בסופו של דבר שיקם את עצמו וכעת מפעיל שירות משלוחים.
ג'יימי אלמן בתור לוק פולי: פקיד בחנות תקליטים.
החבר של מג בעונה הראשונה; לאחר שנפרדו, לוק ורוקסן פיתחו מערכת יחסים והחלו לחיות יחד בעונה השלישית.
ג'סי האץ' בתפקיד ג'יימס "ג'ימי" ריילי: השוף לריקוד של מג, שבסופו של דבר עוזב להילחם בווייטנאם; מאוחר יותר הוא חוזר בעונה השנייה, בכיסא גלגלים.
סמואל פייג' בתור דרו מנדל: סטודנט בקולג' באוניברסיטת פנסילבניה; הוא ומג יוצאים במהלך ההופעה, למרות שגם אחיה ג'יי ג'יי וגם אביה לא אהבו את דרו.
זה נגמר כשהיא תופסת אותו בוגד בה.
ג'וני לואיס בתפקיד לאונרד "לני" ביבר: החבר של רוקסן בעונה השנייה איתו היא יוצאת לסיבוב הופעות.
מילו ונטימיליה בתפקיד כריסטופר "כריס" פירס: בנה של שלי פירס, שהופך למושא האהבה החדש של מג בעונה השלישית.
רודני סקוט בתפקיד דניאל "דני" אוקונור: קוורטרבק של קבוצת הפוטבול המזרח-קתולית בעונה הראשונה, שיש לו מערכת יחסים קצרת מועד עם מג בעונה השנייה.
אחיו הגדול הוכרז כנעדר בפעולה בווייטנאם.
בעונה השלישית, גופתו של אחיו של דני נמצאת בווייטנאם.
פול וסלי בתפקיד תומאס "טומי" דפליס: חברו המאצ'ואיסט של ג'יי ג'יי וחברו לשעבר לקבוצת הכדורגל.
מאוחר יותר ג'יי ג'יי מסיים את הידידות כאשר הוא מבחין בצד גזעני חזק בו.
הם מחדשים את הידידות שלהם כאשר טומי לוקח על עצמו את האשמה על משהו שג'יי ג'יי עשה.
קווין שרידן בתור קני קיגן: חברו המזרח קתולי של ג'יי ג'יי וחברו לצוות; ספורטאי בינוני.
ג'סיקה קולינס בתפקיד קולין: עמיתתו לעבודה של ג'יי ג'יי ומתישהו חברה בעונה הראשונה; היא מבוגרת מג'יי ג'יי וגרושה.
ג'וזף לורנס בתור מייקל ברוקס: המפיק המקורי של American Bandstand.
דמותו עזבה לאחר העונה הראשונה של התוכנית.
מייקל אי רוג'רס בתפקיד קולין: מפיק של American Bandstand שהשתלט לאחר עזיבתו של מייקל ברוקס.
פיטר ספלוס בתפקיד גאס: עוזר הפקה שנון של American Bandstand.
מישל מורגן בתור תרזה מקמנוס: רקדנית קבועה בסטנד שלא אוהבת את מג.
רוברטס בתפקיד דיק קלארק : מנחה שלתוכנית הטלוויזיה American Bandstand.
מייקל בורגר בתפקיד צ'ארלי אודונל: קריין של American Bandstand.
נייג'ל תאצ' בתפקיד ווילי ג'ונסון: תועמלן שכונתי כריזמטי בצפון פילדלפיה, שמילא תפקיד מרכזי בהנעת מהומות המירוץ בפילדלפיה 1964.
וירג'יניה מדסן בתור רבקה סנדסטרום: חברתה של הלן ממועדון ספרים.
הדמות שלה ירדה אחרי העונה הראשונה.
אלישיה קופולה בתור ננסי: לאחר שפגשה את הלן כשעבדה באותה סוכנות נסיעות, היא הפכה לאחת ממקורביה של הלן.
ננסי התארסה לפיט פריור, רק כדי להישאר לבד בכנסייה.
האנק סטראטון בתור דונלד נורוויל: עמיתה של הלן בסוכנות הנסיעות.
מאוחר יותר הוא מפוטר בגלל היותו הומוסקסואל.
סטיב ריאן בתור האב קונטי: הכומר הקתולי הקפדני של משפחת פריור, המשמש גם כמנהל בית הספר התיכון הקתולי המזרחי.
ג'יימס ריד וברברה אלין וודס בתור מר וגברת ג'ורג' מייסון: הוריה האמידים של בת'.
התנכרו לבת' לאחר שנכנסה להריון עם הילד של ג'יי ג'יי פריור, אם כי ניסו פיוס מסוים בעונה השלישית של התוכנית.
ארט גרפונקל בתפקיד מר גרינווד: הבעלים הבוהמייני של חנות התקליטים Vinyl Crocodile.
הופיע באופן ספורדי במהלך העונה הראשונה; בעונה השלישית אומרים שהוא יצא "לסיבוב הופעות עולמי עם חברו", רמיזה לשותפות השירה של ארט גרפונקל עם פול סיימון.
דפנה זוניגה בתפקיד שלי פירס: אם חד הורית שעובדת במועדון פלייבוי סמוך ושכנתם של הפריורס (החל מתחילת עונה 3).
מורי רובנשטיין בתפקיד מורי: בעל מספרה שעסקיו נמצאים ליד הטלוויזיה והרדיו של פריור.
מבקר תדיר בחנות, למרות שהוא ממעט לקנות דבר.
קייטלין גריר בתור אודרי: סטודנטית מאוניברסיטת פנסילבניה שמתיידדת עם מג וסם.
בפרק הפיילוט, המתרחש בנובמבר 1963, מג ורוקסן זוכות בהזדמנות להצטרף לרקדנים בתוכנית הטלוויזיה American Bandstand, שצולמה בפילדלפיה.
מוזכר האירוע של ההתנקשות וההלוויה של ג'ון פ.
התוכנית הופכת לבסיס היצירתי העיקרי של חלום אמריקאי, כאשר כל פרק כולל גרסאות משוחזרות של מספר אקטים מוזיקליים שהופיעו במקור בתוכנית המקורית, אשר בוצעו לרוב על ידי זמרים מודרניים.
ג'יי ג'יי פריור, רץ אחורי בקבוצת הפוטבול East Catholic Fighting Crusaders, מנסה ולא מצליח להשיג מלגה אתלטית מלאה לשחק באוניברסיטת נוטרדאם, אז הוא מגיש בקשה ומתקבל לאוניברסיטת ליהיי.
פציעה מציקה בקרסול מצמצמת את קריירת הפוטבול שלו, אז הוא מתגייס לחיל הנחתים של ארצות הברית כדי לשלם עבור הלימודים.
בינתיים, חברתו של ג'יי ג'יי, בת', בוחרת ללמוד באוניברסיטת פנסילבניה כדי להיות קרובה לג'יי ג'יי.
בתחילת העונה, מג מפתחת עניין רומנטי באחד הרקדנים, והם יוצאים לכמה דייטים.
למרות שמעולם לא הפכו לרומנטיים, הם נשארו חברים טובים.
מג פיתחה מאוחר יותר רומן עם לוק פולי, עובד בחנות תקליטים ותלמיד בבית הספר שלה.
סם ווקר זוכה במלגת מסלול ספורט לבית הספר איסט קתוליק.
אביו של סם, הנרי, מציין שיש רק שלושה סטודנטים שחורים אחרים בבית הספרי; חלק מהסטודנטים הלבנים מתרעמים על נוכחותו של סם, במיוחד טומי דפליס, שמאוחר יותר גורש לאחר שהודה בטעות בפשע של ג'יי.ג'יי ששבר את השמשה של החבר הנוכחי של בת'.
סם ומג מפתחים ידידות, ואפילו יוצרים מועדון להחלפת תקליטים בזמן שנפגשו בחנות התקליטים Vinyl Crocodile.
בסיום העונה ב-18 במאי 2003, מג וסם נקלעו להתפרעויות הגזעניות של 1964 בפילדלפיה.
מג וסם שורדים את המהומות ללא פגע, אך סניף החנות של ג'ק בניהולו של הנרי נהרס.
גוון, אמו של סם, מתה מסרטן.
ג'יי ג'יי מצטיין במחנה אימונים ומגיע לווייטנאם.
בזמן חופשה, הוא ובת' מתאחדים בהוואי; הם נפרדים, אבל בת' מגלה עד מהרה שהיא בהריון עם הילד של ג'יי ג'יי, והיא עוברת לגור עם בני הזוג פריור.
רוקסן מחליפה טבעות הבטחה עם החבר שלה לני, ויוצאת איתו לסיבוב הופעות לפני שהיא חוזרת הביתה.
מאוחר יותר היא יוצאת עם החבר לשעבר של מג, לוק.
מג יוצאת עם נער קולג', דרו, למרות הסלידה החזקה של ג'יי ג'יי ואביה ממנו, אבל היא מפרקת את זה כשהוא בסופו של דבר בוגד בה.
סם זוכה במלגה לאוניברסיטת פנסילבניה.
ג'ק מחליט לרוץ למועצת העיר.
בסיום העונה ב-4 באפריל 2004, בן דודו של סאם נייתן מגויס ובוחר ללכת לכלא במקום לשרת בווייטנאם.
גם באותו פרק, ג'יי ג'יי נקלע לקרב אש עז, בעוד מג וסם נעצרים בעצרת בקמפוס המוחה על מלחמת וייטנאם.
המעצרים מרחיבים את פערי התקשורת בין הורים לילדים, ומעוררים את מג להוביל הפגנות נוספות.
מנהל חדש קפדן מפטר את מג.
ג'יי ג'יי פצוע מתעורר בבית חולים צבאי אמריקאי, ונודע לו על ילדו שיוולד בקרוב; בת' מסרבת לקבל את הצעת הנישואין של ג'יי ג'יי.
רוקסן, מנוכרת מאמה, עוברת לגור עם בני הזוג פריור.
ג'יי ג'יי מגויס לתפקיד מיוחד, מסתורי במקצת, עבור ממשלת ארצות הברית.
ג'ק זוכה בניצחון נסער למועצת העיר.
כשחג ההודיה מתקרב, ג'יי ג'יי נתפס על ידי הווייט קונג.
הוא והסמל שלו נמלטים, אך הם נחשבים נעדרים בפעולה (הסמל נמצא מאוחר יותר קבור בקבר רדוד).
הפריורס לומדים על סטטוס "נעדרים בפעולה" של ג'יי ג'יי ממש לפני חג ההודיה.
לוק פולי חוזר לפילדלפיה, ורוקסן, שעוברת לגור עם אמה הנישאת בשנית, עוברת לגור איתו בלופט מעל חנות התקליטים Vinyl Crocodile.
עם כניסת הסדרה לשנת 1966, ג'יי ג'יי מתחתן עם בת' בטקס שנערך בכנסייה הקתולית של משפחת פריור.
ג'ק פריור, שנבחר לאחרונה למועצת העיר פילדלפיה, נאלץ לקחת שוחד, על מנת שהכסף יעזור לג'יי ג'יי להחזיר כמה חובות הימורים.
בסופו של דבר ג'ק מצביע לבחירת פעיל מקומי במחוז שלו, הכומר דייוויס, לוועדת הביקורת של המשטרה ובעצם מצביע נגד המועצה.
על מעשה זה של חוסר נאמנות, כמה מחברי המשטרה הכו את ג'יי ג'יי לאחר שנעצר על עבירת תנועה.
פיט מוצא עד מהרה את האשמים שתקפו את ג'יי ג'יי ונוקט נגדם יד קשה, אבל ג'ק מחליט להתפטר מהמועצה.
מערכת היחסים של כריס ומג הופכת אינטימית יותר, אבל מג מוטרדת מהדיווחים שכריס עזר להצית מרכז גיוס.
למרות זאת, מג וכריס בסופו של דבר מקיימים יחסי מין - כאשר כריס מגלה לאחר מכן שהוא אכן שיקר למג לגבי מרכז הגיוס.
מג וכריס נפרדים בסופו של דבר, וכריס עוזב את פילדלפיה.
מג וסם שוקלים אפשרות של מערכת יחסים רומנטית, אבל ג'יי ג'יי ונייתן לא מעודדים את הרעיון.
בינתיים, אחיהם הגדול של ג'ק ופיט, טד, נקלע לתאונת דרכים קשה, ונכנס לתרדמת.
לאחר חיבוט רב, הפריורס מחליטים לנתק את מכונת ההנשמה.
לאחר שחזרה הביתה מהופעה של הרולינג סטונס, מג מוצאת את החבר לשעבר שלה כריס עומד מול ביתה.
בסיום העונה/סדרה, מג וכריס עוזבים שניהם את פילדלפיה על האופנוע של כריס, כשהם מתכננים לגור בברקלי, קליפורניה ולבצע קמפיין נגד המלחמה.
ג'יי ג'יי מגיש בקשה ומקבל עבודה באווירונאוטיקה, ומסייע בעיצוב חליפות חלל למשימות עתידיות של נאס"א לירח.
ציר זמן של אירועים בסדרה
ספטמבר 1945 – ג'ק פריור, חזר מהלחימה במלחמת העולם השנייה, הלן נכנסת להריון.
נובמבר 1945 – ג'ק פריור והלן דולן מתחתנים.
1947 – סם ווקר ולוק פולי נולדים
מרץ 1948 – רוקסן בוג'רסקי נולדה
אוגוסט 1948 – מג פריור נולדה
1950 – פאטי פריור נולדה
נובמבר 1963 – מג ורוקסן הופכות לרקדניות קבועות בתוכנית American Bandstand.
יוני 1964 – ג'יי ג'יי ובת' מסיימים את בית הספר התיכון.
אוגוסט 1964 – המהומות בפילדלפיה מתרחשות.
נובמבר 1964 – 1964 הבחירות לנשיאות ארצות הברית בין לינדון ג'ונסון ובארי גולדווטר.
יוני 1965 – סם מסיים את בית הספר התיכון.
נובמבר 1965 – בת' מייסון יולדת את ג'ון פריור השלישי.
ינואר 1966 – ג'יי ג'יי חוזר הביתה מווייטנאם.
23 באפריל 1966 – ג'יי ג'יי פריור ובת' מייסון מתחתנים.
יוני 1966 – מג ורוקסן מסיימות את בית הספר התיכון.
ה"פילדלפיה אינקוויירר" דיווח ב-12 באפריל 2005, כי בסוף פברואר, NBC הזמינה שני סופים שצולמו לסיום העונה.
דווח שהסוף שלא שודר היה קטע בן 12 דקות שהתרחש ב-20 ביולי 1969 (היום שבו נחתה אפולו 11 על הירח), כשמג חוזרת הביתה כדי להיפגש עם משפחתה לאחר שלוש שנות היעדרות.
NBC בחרה שלא לשדר את האפילוג בן 12 הדקות כאשר סיום העונה השלישית שודר ב-30 במרץ 2005, חודש וחצי לפני הביטול הרשמי של הסדרה.
TV Guide דיווח ב-26 ביולי 2005 כי האפילוג הזה צפוי להיות משודר בשידור חוזר של סיום העונה השלישית באוגוסט או בספטמבר, אבל השידור לא יצא לפועל.
NBC לא הצליחה למשוך חסות על הקטע, שלפי הדיווחים הכיל הרבה זמרי רוקנרול ותיקים, מה שגרם לדמי רישוי יקרים לרשת עבור המוזיקה.
במהלך פסטיבל הטלוויזיה השנתי השני של ATX ב-9 ביוני 2013, צוות השחקנים וצוות התוכנית התאחדו מחדש, והיוצר ג'ונתן פרינס חשף לראשונה בפני השחקנים והקהל, חלק של הסיום שטרם נראה.
בקטע, מג ארוכת שיער נראית באוטובוס (עם כיתוב "שלוש שנים מאוחר יותר").
לאחר שכמה מטיילים היפיים מבררים על מטרת הטיול שלה, מג מגלה שהיא מתכננת ללמוד בוודסטוק עם סם (שרק סיים את לימודיו בקולג'), ושהיא נסעה מוקדם לצפון המדינה כדי להיפגש איתו.
מג גם מגלה שהיא עדיין גרה בברקלי, ולא חזרה הביתה מאז שעזבה עם כריס שלוש שנים קודם לכן.
מג מתכננת גם להישאר בניו יורק עם רוקסן, שכעת נשואה ללוק ויש לה ילד בשם דסטין.
מג מגלה מאוחר יותר שפטי סיימה את בית הספר התיכון וכעת לומדת ברדקליף.
לאורך כל הנסיעה שלה באוטובוס (והשיחה שלה עם ההיפים), מג נזכרת בחוויות שלה עם משפחתה וחבריה.
אחרי שההיפים עוזבים, מג נראית בוהה מהורהרת מחלון האוטובוס.
ברגע הבא, מג עומדת מחוץ לבית משפחתה בפילדלפיה, לאחר שעשתה מעקף מהדרך לניו יורק.
היא נתקלת באחיין שלה טריפ, שאומר לה שהוא יודע מי היא (על סמך תמונות משפחתיות).
כשהוא שואל אותה, היא מספרת לו שהיא באה כי רצתה לראות את משפחתה.
טריפ אומר לה שכולם בפנים, צופים בנחיתה על הירח (הצבת האפילוג ב-20 ביולי 1969, היום שבו נחתת אפולו 11 על הירח).
טריפ מגלה שלג'יי ג'יי יש כעת עבודה בבניית חליפות חלל לאסטרונאוטים.
לפתע, ג'ק (אביה של מג) יוצא החוצה וקורא לטריפ להיכנס, ואז הוא מבחין במג.
טריפ נכנס פנימה, והלן (אמה של מג) יוצאת החוצה וקוראת לג'ק, אבל נעצרת כשהיא רואה את מג.
שתיקה מביכה עוברת בין השלושה, עד שג'ק מזמין את מג פנימה לארוחת ערב.
ג'ק נכנס לבית כשמג ניגשת ותופסת את הלן בחיבוק, בעוד ג'ק מביט מבפנים.
ברגע שכולם נכנסים פנימה, הסצנה מתגלגלת החוצה, כאשר כתובת הנחיתה על הירח המפורסמת של ניל ארמסטרונג מספקת קריינות עד שהמסך משחיר.
קווי עלילה של העונה הרביעית
בראיונות, ג'ונתן פרינס חשף שאם הסדרה הייתה מתחדשת לעונה רביעית, קווי העלילה הבאים היו נכללים:
העונה הרביעית הייתה מתחילה בינואר 1967.
מג הייתה חוזרת לפילדלפיה שישה פרקים לתוך העונה אחרי שג'יי ג'יי נוסעת לקליפורניה עם כוונות להחזיר אותה הביתה.
רוקסן הייתה לוקחת עבודה בתור הספרית של American Bandstand.
ג'ק היה כועס לאחר שגילה שהלן השתמשה בעבודה שלה כסוכנת נסיעות כדי לעזור לגברים צעירים להתחמק מהגיוס ולברוח לקנדה.
יהיה מתח בנישואים של ג'יי ג'יי ובת', לאחר שבת' הסכימה בעל כורחה לרצונותיו של ג'יי ג'יי לדחות את החזרה לקולג'.
הנרי יתחתן בשנית ויקבל לביתו בן חורג חדש וחרש.
ג'יי ג'יי ימשיך לעבוד עבור החברה בתכנון חליפות חלל עבור משימת הצוות לירח.
אפולו 1 תיכנס איכשהו לקו העלילה של העונה הרביעית.
פטי תשמש כמנהלת הצוות של קבוצת הכדורגל של התיכון בו למדה.
ב-16 במאי 2005, NBC הכריזה על לוח הזמנים של הסתיו לעונת 2005–2006. כעבור חודשים של ספקולציות, הסדרה בוטלה רשמית, עקב רייטינג נמוך.
עם סיום העונה השלישית, רוב השחקנים בתוכנית כבר צילמו פיילוטים לתוכניות חדשות שאולי ישודרו בעונת הטלוויזיה 2006–2005. מעריצי התוכנית ארגנו קמפיין להצלת התוכנית, שלחו למעלה מ-5000 הודעות דואר אלקטרוני תומכות ל-NBC לאחר סיום העונה וכמה אלפי גלויות לרשת גם כן.
ב-4 במאי 2005, המעריצים העלו כרזה אווירית מעל אולפני Burbank של NBC לתמיכה בתוכנית, אפילו כשהסטים של התוכנית היו מפורקים באולפני Sunset-Gower, שם היא צולמה.
מישל בראנץ', בתור לסלי גור בביצוע " You Don't Own Me " (עונה 1 פרק 2)
ניק קרטר וריק פליקס (הידוע גם בשם ריקי גודינז ומאוחר יותר נקרא ריקי G), בתור "ג'יי" ואחד מחברי ג'יי והאמריקאים (בהתאמה), בביצוע "תבוא קצת קרוב יותר" (עונה 1 פרק 6)
אשר, בתור מרווין גיי, בביצוע " Can I Get a Witness " (עונה 1 פרק 7)
אשנטי, בתור דיון וורוויק, בביצוע "Walk on By" (עונה 1 פרק 10)
ונסה קרלטון בתפקיד דאסטי ספרינגפילד בביצוע " Wishin' and Hopin' " (עונה 1 פרק 14)
ויין בריידי, בתפקיד ג'קי וילסון, בביצוע " אימון תינוקות " (עונה 1 פרק 18)
ליאן ריימס, בתור קוני פרנסיס, בביצוע "Where the Boys Are" (עונה 1 פרק 19)
דאנקן שייק, בתפקיד בובי דארין, בביצוע "מעבר לים" (עונה 1 פרק 19)
ויויאן גרין, בתפקיד ברנדה הולוואי, בביצוע " כל מעט כואב " (עונה 1 פרק 20)
רוסי, בתור אלה פיצג'רלד מבצעת את " Dream A Little Dream Of Me " (עונה 1 פרק 20)
B2K ומרקס יוסטון, בתור The Temptations, בביצוע " My Girl " (עונה 1 פרק 22)
הקוצים, בתור הביץ' בויז, בביצוע "Warmth of the Sun" (עונה 1 פרק 23)
סטייסי אוריקו, בתור הזמרת הראשית של The Angels, מבצעת את "My Boyfriend's Back" (בריטני סנואו וונסה לנגיז היו זמרות הגיבוי על עטיפת השיר של אוריקו) (עונה 1 פרק 25)
קלי רולנד, בתפקיד מרתה ריבס ממרתה והוונדלות, מבצעת את "Nowhere To Run" (עונה 1 פרק 25)
קלי קלרקסון, בתור ברנדה לי, בביצוע " Sweet Nothin's " (עונה 2 פרק 1)
ונסה סול, בתור ברברה לואיס, מבצעת את "Baby I'm Yours" (עונה 2 פרק 1)
מוניקה, בתפקיד מרי וולס, מבצעת את " My Guy " (עונה 2 פרק 2)
ליל קים, בתור שירלי אליס, בביצוע " The Clapping Song " (עונה 2 פרק 3)
קלי רולנד, בתור מרתה ריבס ממרתה והוונדלות, בביצוע "רוקדים ברחוב" (עונה 2 פרק 5)
אלישה קיז, בתפקיד Fontella Bass, בביצוע "Rescue Me" (עונה 2 פרק 6)
קמברה שאנון, בתפקיד קים ווסטון, בביצוע "Take Me In Your Arms (Rock Me A Little While)" (עונה 2 פרק 7)
סטדמן, בתור דייב קלארק פייב, בביצוע "Do You Love Me" (עונה 2 פרק 7)
הילרי והיילי דאף, כחברות ב-The Shangri-Las, בביצוע "Leader of the Pack" (עונה 2 פרק 8)
ריצ'י סמבורה, בתור אריק קלפטון מהיארדרבירדס, בביצוע "For Your Love" (עונה 2 פרק 9)
ג'ניפר לאב יואיט, בתפקיד ננסי סינטרה, מבצעת את " המגפיים האלה נועדו להליכה " (עונה 2 פרק 10)
בראד פייזלי, בתפקיד ריקי נלסון, בביצוע "מאהב החלומות" (עונה 2 פרק 10)
ג'וש קלי, בתור בארי מקגווייר, בביצוע " Eve of Destruction " (עונה 2 פרק 10)
מייסי גריי, בתור קרלה תומאס, בביצוע "BABY" (עונה 2 פרק 12)
שרלוט מרטין, בתור פטולה קלארק בביצוע " דאונטאון " (עונה 2 פרק 13)
ניק לאשיי, בתפקיד טום ג'ונס, בביצוע "It's Not Unusual" (עונה 2 פרק 13)
כריס אייזק, בתור רוי אורביסון, בביצוע " אישה יפה " (עונה 2 פרק 14)
ג'ניפר לאב יואיט, בתפקיד ננסי סינטרה, בביצוע "Sunny" (עונה 2 פרק 14)
טיילר הילטון, כזמר פולק, מבצע את " I've Just Seen a Face " של הביטלס (עונה 2 פרק 14)
ריקי פאנטה, בתפקיד וילסון פיקט, בביצוע "ארץ 1000 הריקודים" (עונה 2 פרק 15)
ליז פייר, בתפקיד ג'קי דהשאנון, בביצוע "When You Walk in the Room" (עונה 2 פרק 16)
אוון וג'רון, בתור האחים אברלי, בביצוע "Wake Up Little Susie" (עונה 2 פרק 17)
ג'ייסון מראז, בתפקיד דיון דימוצ'י, בביצוע "Ruby Baby" (עונה 2 פרק 18)
וויקליף ז'אן, בתור קרטיס מייפילד, בביצוע "Woman's Got Soul" (עונה 2 פרק 19)
ברנדי נורווד, בתפקיד גלדיס נייט, בביצוע " I Heard It Through the Grapevine " (עונה 3 פרק 1)
ניקול ריצ'י, בתור הזמרת הראשית של The Exciters, בביצוע "Tell Him" (עונה 3 פרק 2)
הוק נלסון, בתור The Who, בביצוע "My Generation" (עונה 3 פרק 3)
Phantom Planet, בתור הזומביס, בביצוע "Tell Her No" (עונה 3 פרק 6)
פנטייז'ה ברינו בתור אריתה פרנקלין, בביצוע " Respect " (עונה 3 פרק 8)
קלי קלרקסון, בתור ברנדה לי, בביצוע "Rockin' Around the Christmas Tree" (עונה 3 פרק 9)
ג'וג'ו, בתור לינדה רונסטאדט, עושה אודישן עם " That'll Be The Day " (עונה 3 פרק 9)
ואן האנט, בתפקיד ג'ימי ראפין, בביצוע "מה הופך ללב שבור" (עונה 3 פרק 12)
ג'ון לג'נד, בתור סטיבי וונדר, בביצוע " Uptight (Everything's Alright) " (עונה 3 פרק 15)
Fountains of Wayne, בתור ההוליס, בביצוע "Bus Stop" (עונה 3 פרק 16)
אינדיה ארי, בתור נינה סימון, בביצוע "Come Ye" (עונה 1 פרק 15)
Keb'Mo, בתור Son House, שירים שבוצעו כרגע לא ידועים.
ארט אלקסאקיס, בתפקיד קאנטרי ג'ו מקדונלד, בביצוע "הדגים" לעודד/אני מרגיש כאילו-אני-מתקן-למות Rag
ג'וס סטון, מבצעת עיבוד עממי ללהיט שלה מ-2005 " Right to Be Wrong "
אלאניס מוריסט, כזמרת פולק המבצעת את הרכבה המקורי "Offer"
בוני מקי, בתפקיד ג'ניס ג'ופלין, בביצוע "Summertime"
היילי וסטנרה ביצעה את "מי צייר את הירח בשחור?" מתוך אלבומה Pure בפרק 46.
בן טיילור בתור Cal Cooper, מבצע את השיר המקורי שלו "Surround Me".
הופעות אחרות של כוכבי אורח
פריס הילטון, בתור ברברה עדן מאני חולם על ג'יני
טוויס סמיילי, בתור ת'ורגוד מרשל
בריאן מקנייט, בתור סטוקלי קרמייקל
קווין מקורקל, בתור האסטרונאוט וירג'יל גריסום
ריץ' ווס, בתור לני ברוס
אריק הגמד, כלקוח של סוכנות נסיעות
קריסטן בל, בתור איימי פילדינג
מונטל ויליאמס, בתפקיד הכומר גיליאם
"חלום כהה" הוא שיר שכתב, הלחין וביצע המוזיקאי והזמר הישראלי אסף אמדורסקי.
השיר נכלל באלבומו "מנועים שקטים", שיצא לאור ב־1999. אמדורסקי שילב בשיר דגימה של קולה של ענבל פרלמוטר מתוך ריאיון טלוויזיוני.
אסף אמדורסקי העריך את להקת "המכשפות", אבל שאף לשתף פעולה באופן אישי עם ענבל פרלמוטר, סולנית הלהקה.
"'המכשפות' הייתה הצלחה אדירה, אבל הייתה לי הרגשה שהדברים שענבל מחזיקה בשרוול יעיפו אותי עוד יותר.
משהו בהתכוונות שלה, בפראות, בתאווה לחיים ובציורים שציירה הבטיח שיש משהו מעבר לשירי המכשפות", כתב אמדורסקי.
עם מותה של פרלמוטר נגוז החלום שלו לשיתוף פעולה איתה.
אמדורסקי כתב את הגרסה הראשונית של "חלום כהה" כ"שיר מחאה על כסף ועבודה".
חברים של אמדורסקי התרשמו מהלחן, אבל ביקרו את המילים שלטענתם סגנונן לא התאים לו.
אחרי חודשים של שינוי ועריכת מילות השיר הרגיש אמדורסקי שהשיר הוא "קצת על הסיפור של ענבל, המוות שלה ומה שהיא סימלה בשבילי [...] הרגשתי שהיא צריכה להיות בתוך השיר", סיפר.
הוא ביקש לשלב את קולה בשיר ולשם כך ביקש מליליאן שוץ, שגילתה את "המכשפות", הקלטה של פרלמוטר מדברת, הקלטה שאותה יוכל לדגום.
שוץ חזרה אליו עם הקלטה מתוך תוכנית טלוויזיה בשם "שיר פרידה", שהוקלטה בנובמבר 1995 לזכר יצחק רבין.
אמדורסקי סיפר על המניפולציה שביצע על קולה של פרלמוטר:
כתבה על "חלום כהה" ש"כוחו העצום בייחודו, בהיותו תופעה כה משונה ונדירה.
ראו זה פלא – מחאה עברית זועמת, בועטת, מרגשת, ויותר מהכל – מחוברת עד כאב".
על הסימפול של פרלמוטר כתבה רונאל: "כשב-3:16 דקות מבליח קולה הצלול והסדוק של ענבל פרלמוטר, מתבררת סופית החד־פעמיות שנושא עימו השיר: המושג של הסימפול, מושג שמגלם בתוכו את האומץ להוציא מושג מהקשרו, ולנטוע אותו אחרת – בהקשר חדש ומחדש".
רונאל סיכמה שבשיר ב"חלום כהה" יש "אדם צעיר, שחי בעיר בלי הפסקה ובלי אלוהים, מסתכל נכוחה במה שהוא רואה סביבו ומזקק מכך חמש דקות של עיניים שקועות, בור של ריקנות ולב נשבר.
זה דיוקן אישי חודר ומצמית, שבגלל הדיוק המבהיל שלו מצליח לצלוח את הקפיצה שמתבצעת במעשה אמנות גדול: מהפרט – אל הכלל, מהאישי – לאוניברסלי.
מרגשות האשם שלו – לייסורי המצפון שלנו".
"חלום כהה" ערך את הופעת הבכורה שלו במצעד הפזמונים השבועי של רשת ג' ב־28 בנובמבר 1999, זכה להצלחה גדולה וצעד 16 שבועות עד 19 במרץ 2000, אז יצא מהמצעד.
בשיאו הגיע למקום הראשון למשך חמישה מצעדים רצופים, החל מ־12 בדצמבר 1999. למרות הצלחתו במצעד השבועי, לא נכנס השיר למצעד השנתי של התחנה.
עם זאת, במצעד הפזמונים העברי השנתי לשנת תש"ס של גלי צה"ל השיר הגיע למקום ה־24.
אסף אמדורסקי – זמרה, גיטרה אקוסטית, סינתיסייזר, תכנותים
משה קופ – תופים, כלי הקשה, סמפלר
עיבוד מוזיקלי – אסף אמדורסקי, משה קופ, חיים לרוז, אוהד קוסקי
טכנאי הקלטה – משה קופ, זיו מטושקה
עוזרי טכנאי הקלטה – אבי ולנט, אורון אפלבוים
הקלטה – קרן פלקנשטיין, משה קופ
"חלום ישן" הוא שיר שכתב, הלחין וביצע המוזיקאי והזמר הישראלי לירון עמרם.
השיר התפרסם ב־8 בספטמבר 2016 כסינגל הראשון מתוך אלבום הבכורה של הזמר, "חלום ישן", שיצא לאור ב־2018.
"חלום ישן" הוא שיר הנושא של אלבום הבכורה של הזמר, "חלום ישן".
מבין 12 שירי האלבום, השיר היה האחרון שכתב עמרם, אבל הראשון שפרסם כסינגל.
מבחינה מוזיקלית, עמרם ידע מראש שמקצב השיר יהיה Four on the floor (מקצב של ארבעה רבעים שמאפיין להיטי דיסקו ומוזיקה אלקטרונית).
עמרם הקליט סקיצה וחיפש מפיק מוזיקלי לאלבום כולו.
תהליך חיפוש המפיק היה מורכב, ובמהלכו התעצב השיר.
בתחילה פנה עמרם לעידן ("ברונו") גרייף מ"טרי פויזן".
עמרם החליט לא לקחת אותו לתפקיד המפיק בסופו של דבר, אבל גרייף סייע לו להגיע לביט של השיר.
עמרם המשיך בחיפושיו והגיע למיכאל כהן.
גם כהן לא נבחר כמפיק, אבל סייע לעמרם להבין את תפקיד הבס בשיר.
בהמלצת ידידתו צליל דנין פנה עמרם לרועי אביטל, שעבד בעבר עם דנין.
עמרם החליט שאביטל יהיה מפיק האלבום.
לעמרם ולאביטל היה ברור שהשיר "חלום ישן" הוא השיר הראשון שהם צריכים לעבוד עליו.
בסשן הראשון של השניים התעצב הבסיס של הפקת השיר.
השניים הגדירו את חטיבת הקצב.
בהמשך התווסף הסינתיסייזר, ואחר כך גיטרות הסרף, שהוסיפו אווירה מזרחית לשיר.
עמרם עשה הפסקה של חודש שבמהלכה חיפש דבר מה שהיה חסר לו בשיר, והגיע להחלטה להוסיף כינורות.
הוא כתב את עיבוד הכינורות בעצמו, ולהקלטתם בחר את אמיתי צברי, שעבד בעבר עם אביו של לירון, אהרן.
צברי הוקלט בשישה ערוצים כדי לתת צבע של תזמורת.
בשלב הסופי של ההקלטה הסתייע עמרם במתופף שלו, ברק בן צור, וביקש ממנו הקלטת מצלתיים בלבד, ולבסוף עיצבו עמרם ואביטל את הגרסה הסופית של השיר.
עמרם החליט לפרסם את הסינגל בלי לחכות לשאר האלבום.
החלטה נוספת שלו הייתה להוציא את הסינגל בהוצאה עצמית.
השיר הצליח והושמע בתחנות רדיו בעלות כיוון מוזיקלי שונה מאוד כמו גלגלצ ולב המדינה.
כיבוש יריחו שימש השראה לעמרם למילים "עד שייפלו החומות" ולמוזיקה שמלווה את המילים: "דמיינתי את החומות נופלות", סיפר.
עמרם סיפר שהשיר מבטא כמיהה ובקשה להצלחה, אהבה והשראה.
המשפט "עד שייפלו החומות ואז תבואי אלי" ניתן לפרשנות אישית כפנייה לאישה או כבקשת השראה.
הוא הוסיף שמבין שתי שיטות ליצירה: לחכות להשראה, או לגשת לעבוד וליצור, הוא בחר בשיטה השנייה, החליט שהוא רוצה לכתוב את השיר וקיבל ביצירה סיוע מאלוהים.
עמרם אייר את עטיפת הסינגל.
השיר נכנס למצעד הפזמונים השבועי של רשת ג' ב־10 בנובמבר 2016 וצעד תשעה שבועות, עד 12 בינואר 2017, אז יצא מהמצעד.
בשיאו הגיע למקום הרביעי ב־24 בנובמבר 2016.
לירון עמרם – זמרה, גיטרות, קולות רקע
רועי אביטל – בס, גיטרות
ברק בן צור – כלי הקשה
מפיק מוזיקלי – רועי אביטל
חלום ליל קיץ הוא סרט קומדיה רומנטית משנת 2017, בבימויו של קייסי ווילדר מוט.
הסרט מבוסס על המחזה חלום ליל קיץ מאת ויליאם שייקספיר, ומעביר את העלילה לתקופה עכשווית בלוס אנג'לס, תוך שמירה על השפה השייקספירית המקורית.
הסרט מתמקד בקשרי אהבה סבוכים, קסמים, ובלבול בין דמויות במפגש פנטסטי בין עולמות פיות ואנשים.
הסרט עוקב אחר המחזה המקורי אך מתרחש בלוס אנג'לס של ימינו.
בגלל זה, יש בסרט שינויים מזעריים שיתאימו לתפאורה החדשה.
ביניהם "המכונאים הגסים" שמתוארים כיוצרי קולנוע.
קווינס היא כעת נקבה ומתווספת עלילת משנה רומנטית בינה לבין ניק בוטום.
הדוכס תסאוס הוא כעת מפיק סרטים עם קשרים מרומזים לעולם התחתון הפלילי.
נרמז שהפיות הן בוהמייני יער, אם כי עדיין יש להן קסם.
הטרנספורמציה של ניק בוטום לתחת נלקחת פשוטו כמשמעו בגרסה הזו כשהפנים שלו הופכות לתחת, עם רעשי נפיחה.
בעוד שהסרט שומר על הדיאלוג המקורי של שייקספיר, הוא יוסיף מדי פעם דיאלוג חדש, שחלקם מתייחס ליצירות אחרות של שייקספיר, להשפעה הומוריסטית.
רייצ'ל לי קוק בתור הרמיה
טד לוין בתור הדוכס תסאוס
פז דה לה הוארטה בתור היפוליטה
מיה דוי טוד בתור טיטאניה
הסרט קיבל ביקורות חיוביות עם יצאתו בתיאטרון.
באתר Rotten Tomatoes, הוא מחזיק בדירוג של 65%, בהתבסס על 17 ביקורות עם דירוג ממוצע של 6.4/10. Metacritic מעניק לסרט ציון ממוצע משוקלל של 67 מתוך 100, בהתבסס על 8 מבקרים, מה שמצביע על "ביקורות חיוביות בדרך כלל".
חלום השנה הראשונה הוא כינוי לשוויון השגוי , שבו הוא מספר ממשי (בדרך כלל שלם חיובי הגדול מ-1) ו- הם מספרים ממשיים שאינם אפס.